DELEGACIÓN DE COMPETENCIAS DO ALCALDE NA XUNTA DE GOBERNO E ASIGNACIÓN DE CONCELLALÍAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 17/07/2015)

A Alcaldia con data 16-06-15 dictou as seguintes resolucións: Delegación de competencias do Alcalde na Xunta de Goberno Local e asignación de Concellerías delegadas. De conformidade coas facultades que me confire a vixente Lei de Bases de Réxime Local 7/85, de 2 de abril, e demais disposicións concordantes de aplicación, 1º.—DELEGAR na Xunta de Goberno Local as seguintes atribucións: — O outorgamento de licenzas e autorizacións de competencia da Alcaldía (agás as licenzas de enterramento, de matrimonio ou relativas á tenza de animais cuxo outorgamento queda de competencia do Alcalde). — A resolución de expedientes sancionadores e de reposición da legalidade en materia urbanística. — Contratacións e concesións de competencia da alcaldía, incluida a aprobación dos correspondentes proxectos e certificacións, agás no caso de contratos menores en que as atribucións quedan de competencia da alcaldía. — Adquisición de bens e dereitos e enaxenación de patrimonio de competencia da Alcaldía. — A aprobación da OEP e distribución de retribucións complementarias que non sexan fixas e periódicas. — Contratación de persoal — Tramitación e resolución de expedientes sancionadores en xeral, excepto en materia de tráfico. — Concesión de subvencións e aprobación de convocatorias e bases correspondentes, así como concesión de axudas de emerxencia social. — Las aprobaciones de los instrumentos de planeamiento de desarrollo del planeamiento general no expresamente atribuidas al Pleno, así como la de los instrumentos de gestión urbanística y de los proyectos de urbanización. En todo caso teñen carácter indelegable as seguintes: — Convocar e presidir as sesións do Pleno e da Xunta de Goberno Local. — Decidir os empates co voto de calidade. — A concertación de operacións de crédito. — A xefatura superior de todo o persoal. — A separación do servizo dos funcionarios e o despido do persoal laboral. — As anunciadas nos apartados seguintes do artigo 21.1 LRBRL. a) Dirixir o goberno e a administración municipal. e) Ditar Bandos k) O exercicio das accións xudiciais e administrativas e a defensa do Concello nas materias da súa competencia, incluso cando as houbese delegado en outro órgano, e, en en caso de urxencia, en materias de competencia do Pleno, neste suposto dando conta ao mesmo na primeira sesión que celebre para a súa ratificación. l) A iniciativa para propor ao Pleno a declaración de lesividade en materias da competencia da Alcaldía. m) Adoptar persoalmente, e baixo a súa responsabilidade, en caso de catástrofe ou de infortunio público ou grave risco dos mesmos, as medidas necesarias e adecuadas, dando conta inmediata ao Pleno.2º.—DELEGAR xenéricamente, conforme ao artigo 43.3 do ROF, as seguintes áreas: — Seguridade cidadán e mobilidade e Sanidade e promoción da saúde, á concelleira Dª VANESA FERNÁNDEZ SOAGE. — Ensino e Participación cidadá e Réxime interior á concelleira Dª MARIA CRISTINA FERNÁNDEZ DAVILA.3º.—DELEGAR especialmente, conforme ao artigo 43.4 e 43.5 b) do ROF, RD 2568/1986, de 28 de novembro, a dirección interna e a xestión dos seguintes servizos, que non incluirá a facultade de resolver mediante actos administrativos que afecten a terceiros: — Urbanismo, Vias e obras e Iluminación pública á concelleira Dª MARIA JESÚS GARROTE REPRESAS. — Comercio, hostelería e consumo, ao concelleiro D. MARIO LAGO MORIÑA. — Deportes, Transparencia e novas tecnoloxías e Xestión e protección urbanística do Patrimonio Histórico, ao concelleiro D. BENITO MÁRQUEZ CASTRO. — Facenda e Persoal, ao concelleiro D. FRANCISCO FLOREAL ALONSO PEDREIRA. — Cultura e lecer, Normalización lingüística e Turismo, á concelleira Dª HORTENSIA BAUTISTA FERNÁNDEZ. — Benestar Social (Residencia da 3ª Idade, Escola Infantil Municipal, Asprodico e Ludoteca), Igualdade (Drogodependencia) e Mocidade, á concelleira Dª VERONICA CARRERA BLANCO. — Servizos Sociais (Axudas de emerxencia social e Axuda no fogar) e Medio Rural (Agricultura, Gandería e Montes) ao concelleiro D. MANUEL NORBERTO TRONCOSO RODRÍGUEZ.4º.—A dirección e a xestión das áreas de Medio Ambiente (incluindo servizos de auga e saneamento, xestión RSU e parques e xardíns) e de Emprego, Desenvolvemento Económico e CDL, quedan de competencia do Alcalde.5º.—A Alcaldía poderá avocar para si as competencias delegadas nesta Resolución nos casos previstos no artigo 14 da Lei 30/1992, de réxime xurídico das Administracións Públicas e do Procedemento Administrativo Común, o que se fará constar na correspondente Resolución motivando as causas polas que se produce a avocación nese concreto acto.6º.-Dese conta ao Pleno da presente Resolución na primeira sesión que se celebre e publíquese no Boletín Oficial da Provincia e no taboleiro de anuncios, sen perxuizo da súa efectividade dende o día de hoxe. Mándao e asinao o Sr. Alcalde don Xosé Represas Giráldez, en Ponteareas a 16 de xuño de 2.015.” — Delimitación e delegación de atribucións para a tramitación e resolución de procedementos sancionadores por infracción de normas de circulación e tráfico. De conformidade coas atribucións conferidas pola Lei de Bases de Réxime Local 7/85, de 2 de abril, e tendo en conta que no procedemento sancionador por infracción de normas de circulación e tráfico debe establecerse a debida separación entre a fase instrutora e sancionadora, esta Alcaldía Primeiro. A instrución dos procedementos sancionadores por infracción ás normas de circulación e tráfico corresponderalle ó oficial da policía local de Ponteareas. Segundo. A imposición de sancións, previa a tramitación do procedemento regulamentario, queda delegada na Concelleira de Seguridade cidadán e mobilidade, Dna. Vanesa Fernández Soage, dacordo coa resolución de delegación de competencias de data 16/06/2015. Terceiro. A notificación ós interesados das resolucións sancionadoras por infracción as normas de circulación e tráfico, así como das resolucións dos recursos interpostos en dito ámbito, así como das denuncias non efectuadas polos denunciantes, efectuarase polo oficial da Policía local de Ponteareas. Mándao e asínao o Sr. Alcalde, don Xosé Represas Giráldez, en Ponteareas a 16 de xuño de 2015.” Ponteareas,7 de xullo de 2015.—O Alcalde, Xosé Represas Giráldez.